
LEQ: PP, XII, 


Venerabiles Fratres salutem et Apostolicam Benedictionem — Inscrutabili Dei consilio 
ad Apostolicae Dignitatis fastigium licet immerentes evecti, vehementi statim desiderio ac 
veluti necessitate urgeri Nos sensimus, Vos litteris alloquendi, non modo ut sensus inti- 
mae dilectionis Nostrae Vobis expromeremus, sed etiam ut Vos in partem . sollicitudinis 
Nostrae vocatos, ad sustinendam Nobiscum horum temporum dimicationem pro Ecclesia 
Dei et pro salute animarum, ex munere Nobis divinitus credito confirmaremus. 

Ab ipsis enim Nostri Pontificatus exordiis tristis Nobis sese offert conspectus malo- 
rum quibus hominum genus undique premitur: haec tam late patens subversio supremarum 
veritatum quibus, tamquam fundamentis humanae societatis status continetur; haec inge- 

niorum protervia legitimae cujusque potestatis impatiens; haec perpetua dissidiorum causa, 
unde intestinae concertationes, saeva et cruenta bella existunt; contemptus legum quae 
mores regunt justitiamque tuentur; fluxarum rerum inexplebilis cupiditas et zternarum 
oblivio usque ad vesanum illum furorem, quo tot miseri passim vioientas sibi manus in- 
ferre non timent; inconsulta bonorum publicorum administratio effusio interversio; nec non 
eorum impudentia qui, cum maxime fallunt, id agunt, ut patriae ut libertatis et cujuslibet 
juris propugnatores esse videantur; ea denique quae serpit per artus intimos humanae 
societatis lethifera quaedam pestis quae eam quiescere non sinit, ipsique novas rerum 
conversiones et calamitosos exitus portendit. 

Horum autem malorum causam. in eo praecipue sitam esse Nobis persuasum est, quod 
despecta ac rejecta sit sancta illa et augustissima Ecclesiae Auctoritas, quae Dei nomine 
humano generi praeest, et legitimae cujusque auctoritatis vindex est et praesidium. Quod 
cum hostes publici ordinis probe noverint, nihil aptius ad societatis fundamenta convel- 
lenda putaverunt, quam si Ecclesiam Dei pertinaci aggressione peterent, et probrosis ca- 
lumniís in invidiam odiumque vocantes quasi ipsa civili veri nomiuis humanitati adversa- 
retur, ejus auctoritatem et vim novis in dies vulneribus labefactarent, supremamque po- 
testatem Romani Pontificis everterent, in quo aeternae ac immutabiles boni rectique ratio- 
nes custodem in terris habent et adsertorem. Hinc porro profectae sunt leges divinam 
Catholicae Ecclesiae constitutionem convellentes, quas in plerisque regionibus latas esse 
deploramus; hiuc dimanarunt Episcopalis potestatis contemptus, objecta ecclesiastici Mini- 
sterii exercitio impedimenta, religiosorum coetuum disiectio, ac publicatio bonorum, quibus 
Ecclesiae administri et pauperes alebantur; hinc effectum ut a salutari Ecclesiae modera- 
mine publica instituta, caritati et beneficentiae consecrata, subducerentur; hine orta effre- 
nis ila libertas prava quaeque docendi et in vulgus edendi, dum ex adverso modis omni- 
bus Ecclesiae jus ad juventutis institutionem et educationem, violatur et opprimitur. Neque 
alio spectat civilis Principatus occupatio, quem divina Providentia multis, abhinc saeculis 
Romano Antistiti concessit, ut libere ac expedite potestate a Christo collata, ad aeternam 
populorum salutem uteretur. 

Funestam hanc aerumnarum. molem "Vobis, Venerabiles Fratres, commemoravimus, 
non ad augendam tristitiam Vestram, quam miserrima haec rerum conditio per se Vobis 
ingerit; sed quia intelligimus ex ea "Vobis apprime perspectum fore, quanta sit gravitas 
rerum quae ministerium et zelum nostrum exposcunt, et quam magno studio nobis adla- 
borandum, sit ut Ecclesiam Christi et hujus Apostolicae Sedis dignitatem, tot calumniis la- 
cessitam, in hac praesertim iniquitate temporum pro viribus defendamus ac vindicemus. 

Clare innotescit ac liquet, Venerabiles Fratres, civilis humanitatis rationem solidis 
fundamentis destitui, nisi aeternis principiis veritatis et immutabilibus recti justique legi- 
bus innitatur, ac nisi hominum voluntates inter se sincera dilectio devinciat. officiorumque 
inter eos vices ac rationes suaviter moderetur. Jamvero ecquis negare audeat Ecclesiam 
esse, quae diffuso per gentes Evangelii praeconio, lucem veritatis inter efferatos populos 


et foedis superstitionibus imbutos adduxit, eosque ad divinum rerum auctorem .agnoscen- 
dum et sese respiciendos excitavit, quae servitutis calamitate sublata, ad pristinam natu- 
rae nobilissimae diguitatem homines revocavit; quae in omnibus terrae. plagis redemptionis 
signo explicato, scientiis et artibus adductis aut suo tectis praesidio, optimis caritatis in- 
stitutis, queis omnis generis aerumnis consultum est, fundatis, et in tutelam receptis, ubi- 
que hominum genus privatim et publice excoluit, a squalore vindicavit et ad vitae formam, 
humanae dignitati ac spei consentaneam, omni studio composuit? Quod si quis sanae men- 
tis hane ipsam qua. vivimus aetatem, Religioni et Ecclesiae Christi infensissimam, cum. iis 
temporibus. auspicatissimis conferat, quibus Ecclesia uti mater a gentibus colcbatur, omni- 
no comperiet aetatem hanc nostram perturbationibus et demolitionibus plenam, recte ac 
rapide in suam perniciem ruere; ea vero tempora optimis institutis, vitae tranquillitate, 
opibus et prosperitate eo magis floruisse, quo Ecclesiae regiminis ac legum sese. obser- 
vantiores populi exhibuerunt. Quod si plurima ea quae memoravimus bona, ab Ecclesiat 
ministerio et salutari ope profecta, vera sunt humanitatis civilis opera ac decora, tantur 
abest ut Ecclesia Christi ab ea abhorreat eamve respuat, ut ad sese potius altricis magi 
strae et matris ejus laudem omnino censeat pertinere. 

Quin immo illud civilis humanitatis genus, quod sanctis Ecclesiae doctrinis et legibu: 
ex adverso repugnet, non aliud nisi civilis. cultus figmentum et abs re nomen inane pu- 
tandum est. Cujus rei, manifesto sunt argumento populi illi, queis evangelica lux non 
affulsit, quorum in vita fucus quidam humanioris cultus conspici potuit, at solida et vera 
ejus bona non viguerunt. Haudquaquam sane civilis vitae perfectio ca ducenda est, qua 
legitima quaeque potestas audacter contemnitur; neque ea libertas reputanda, quae effreni 
errorum propagatione, pravis cupiditatibus libere explendis, impunitate flagitiorum et sce- 
lerum, oppressione optimorum civium cujusque ordinis, turpiter et misere grassatur. Cum 
enim erronea prava et absona haec sint, non eam vim profecto habent, ut humanam fa- 
miliam perficiant et prosperitate fortunent, miseros enim facit populos peccatum (1); sed 
omnino necesse est, ut mentibus et cordibus corruptis, ipsa in omnem labem pondere suo 
populos detrudant, rectum quemque ordinem labefactent, atque ita reipublicae conditionem 
et tranquillitatem serius ocius ad ultimum exitium adducant. 

Quid autem, si Romani Pontificatus opera spectentur, iniquius esse potest, quam in- 
ficiari quantopere Romani Antistites de universa civili societate et quam egregie sint me- 
riti? Profecto Decessores Nostri, ut populorum bono prospicerent, omnis generis certami- 
na suscipere, graves exantlare labores, seque asperis difficultatibus obiicere nunquam du- 
bitarunt: et defixis in caelo oculis neque improborum minis submisere frontem, neque 
blanditiis aut pollicitationibus se ab officio abduci degeneri assensu passi sunt. Fuit haec 
Apostolica Sedes, quae dilapsae societatis veteris reliquias collegit et coagmentavit; haec ea- 
dem fax amica fuit, qua humanitas christianorum temporum effulsit; fuit haec salutis an- 
chora inter saevissimas tempestates, queis humana progenies jactata est; sacrum fuit con- 


(1) Prov. 14, 34. 

cordiae vinculum quod nationes dissitas moribusque diversas inter se consociavit: centrum 
denique commune fuit, unde cum fidei et religionis doctrina, tum pacis et rerum gerenda- 
rum auspicia ac consilia petebantur. Quid multa? Pontificum Maximorum laus est, quod 
constantissime se pro muro et propugnaculo objecerint, ne humana societas in superstitio- 
nem et barbariem antiquam relaberetur. 

Utinam autem salutaris haec auctoritas neglecta nunquam esset vel repudiata! Pro- 
fecto neque civilis Principatus augustum et sacrum illud amisisset decus, quod a religione 
inditum praeferebat, quodque unum parendi conditionem homine dignam nobilemque efficit; 
ueque exarsissent tot seditiones et bella, quae calamitatibus et caedibus terras funestarunt; 
neque regna olim florentissima, e prosperitatis eulmine dejecta, omnium aerumnarum pon- 
dere premerentur. Cujus rei exemplo etiam sunt Orientales populi, qui abruptis suavissi- 
mis vinculis, quibus cum Apostolica hac Sede jungebantur, primaevae nobilitatis splendo- 
rem, scientiarum et artium laudem, atque imperii sui dignitatem amiserunt. 

Praeclara autem beneficia, quae in quamlibet terrae plagam ab Apostolica Sede pro- 
fecta esse illustria omnium temporum monumenta declarant, potissimum persensit Itala 
haec regio, quae quanto eidem propinquior loci natura extitit, tanto uberiores fructus ab 
ea percepit. Romanis certe Pontificibus Italia acceptam referre debet solidam gloriam et 
amplitudinem, qua reliquas inter gentes eminuit. Ipsorum auctoritas paternumque studium 
non semel eam ab hostium impetu texit, eidemque levamen et opem attulit, ut catholica 
fides nullo non tempore in Italorum cordibus integra custodiretur. 


Hujusmodi Praedecessorum Nostrorum merita, ut caetera praetereamus, maxime te- 
statur memoria temporum S. Leonis Magni, Alexandri III, Innocentii III, S. Pii V, Leo- 
nis X aliorumque Pontifieum, quorum opera vel auspiciis ab extremo excidio, quod a bar- 
baris impendebat, Italia sospes evasit, incorruptam retinuit antiquam fidem, atque inter 
tenebras squaloremque rudioris aevi scientiarum lumen et splendorem artium aluit, vigen- 
temque servavit. Testatur Nostra haec alma Urbs Pontifieum Sedes, quae hunc ex iis 
fructum maximum cepit, ut non solum arx fidei munitissima esset, sed etiam bonarum 
artium asylum et domicilium sapientiae effecta, totius orbis erga se admirationem et ob- 
servantiam conciliaret. Cum harum rerum amplitudo ad aeternam memoriam monumentis 
historiae sit tradita, facili negotio intelligitur non potuisse nisi per hostilem voluntatem 
indignamque calumniam, ad hominum deceptionem, voce ac litteris obtrudi, hane Aposto- 
licam Sedem civili populorum cultui et Italiae felicitati impedimento esse. 

Si igitur spes omnis Italiae Orbisque universi in ea vi communi utilitati et bono 
saluberrima, qua Sedis Apostolicae pollet auctoritas, et in arctissimo nexu sunt positae, 
qui omnes Christifideles cum Romano Pontifice devinciat, nihil Nobis potius esse debere 
cognoscimus, quam ut Romanae Cathedrae suam dignitatem sartam tectamque servemus, et 
membrorum cum Capite, filiorum cum Patre conjunctionem magis magisque firmemus. 

Quapropter ut in primis, eo quo possumus modo, jura libertatemque hujus Sanctae 
Sedis adseramus, contendere nunquam desinemus, ut auctoritati Nostrae suum constet ob- 

sequium, ut obstacula amoveantur, quae plenam ministerii | Nostri. potestatisque libertatem 
impediunt, atque in eam rerum conditionem restituamur, in qua divinae Sapientiae consi- 
lium Romanos Antistites jampridem collocaverat, Ad hanc vero restitutionem postulandam 
movemur, Venerabiles Fratres, non ambitionis studio aut dominationis cupiditate; sed. officii 
Nostri ratione et religiosis jurisjurandi vinculis quibus obstringimur; ac praeterea non so- 
lum ex eo quod principatus hie ad. plenam libertatem spiritualis potestatis tuendam con- 
servandamque est necessarius; sed etiam quod exploratissimum est, cum de temporali Prins 
cipatu Sedis Apostolicae agitur, publici etiam- boniet salutis totius humane societatis cau- 
sam agitari. Hinc praetermittere non possumus, quin pro officii. Nostri, munere, quo Sanca 
tae Ecclesiae jura tueri tenemur, declarationes et. protestationes, omnes, quas sa. me. Pius 
IX Decessor Noster tum adversus occupationem civilis Principatus, tum adversus violatio- 
nem jurium ad Romanam Ecclesiam pertinentium pluries edidit ac iteravit, easdem et Nos 
hisce Nostris litteris omnino renovemus et confirmemus, Simul autem ad Principes et.su- 
premos populorum: Moderatores voces Nostras convertimus, eosque per nomen augustum 
Summi“ Dei etiam atque etiam obtestamur, ne oblatam sibi tam necessario tempore: opem 
Ecclesiae repudient, atque uti consentientibus studiis circa. hunc fontem auctoritatis et. sa- 
lutis amice coeant, Eique-intimi amoris et observantiae vinculis magis magisque jungan- 
tur. Faxit Deus ut illi, comperta eorum quae diximus veritate, ac secum reputantes doc- 
trinam Christi, ut Augustinus- ajebat, magnam, si oblemperetur, -salutem esse reipublicae 
(1) et in Ecclesiae incolumitate et obsequio suam. etiam ac publicam. incolumitatem. et 
tranquillitatem: contineri, cogitationes suas et curas conferant ad levanda mala, quibus Ec- 
clesia ejusque visibile Caput afüigitur, atque ita tandem contingat, ut populi quibus prae- 
sunt, justitiae et'pacis:ingressi viam, felici aevo prosperitatis et gloriae fruantur. 

Deinde autem ut totius catholici gregis cum supremo Pastore concordia, firmior . in 
dies adseratur, Vos hoc loco peculiari cum affectu appellamus, Venerabiles Fratres, et ve- 
hementer hortamur, ut ‘pro sacerdotali zelo et pastorali. vigilantia Vestra fideles | Vobis 
creditos religionis amore incendatis, quo propius et arctius huic Cathedrae veritatis et 
justitiae adhaereant, omnes ejus doctrinas intimo mentis et voluntatis assensu suscipiant; 
opiniones vero etiam vulgatissimas, quas Ecclesiae documentis oppositas noverint omnino 
rejiciant. Qua in re. Romani Pontifices Decessores. Nostri ac, demum sa. me. Pius IX, 
praesertim in 'oecumenico. Vaticano Concilio prae oculis habentes verba Pauli: , Videte me 
quis vos decipiat per philosophiam. et inanem. fellaciam secundum | traditionem | hominum, 
secundum elementa, mundi et.non secundum. Christum“ (2), haud. praetermiserunt, quo- 
ties opus fuit, grassantes errores reprobare et apostolica censura confodere. Has con- 
demnationes omnes, Decessorum Nostrorum vestigia sectantes, Nos ex Hac Apostolica veritatis 
Sede confirmamus .aciteramus, simulque Patrem luminum enixe rogamus, ut fideles omnes perfecti 
in eodem sensü eademque sententia idem Nobiseum sapiant, idemque loquantur. Vestri autem mu- 
neris est, Venerabiles Fratres, sedulam impendere curam, ut caelestium doctrinarum sa- 


(1) Ep. 138. alias 5. ad. Marcellinum n, 15. 
(2) Ad Coloss. 2, 8 

meh late per Dominieum agrum diffundatur et catholicae fidei documenta fidelium. animis 
mature inserantur, altas in' eis radices agant et ab errorum contagione incorrupta. ser- 
ventur. Quo validius contendunt religionis hostes imperitis. hominibus, ac juvenibus prae- 
sertim, ea discenda proponere quae mentes obnubilent (moresque corrumpant, eo-alacrius 
adnitendum' est, ut non solam apta ac' solida institutionis methodus, sed maxime institutio 
ipsa catholicae fidei omnino conformis in litteris et disciplinis vigeat, praesertim autem in 
philosophia, ex qua reeta aliarum scientiarum. ratio magna 'ex parte dependet; quaeque 
non ad evertendam divinam revelationem ‘spectat, sed ad ipsam potius sternere viam. gaü- 
det, ipsamque ab impugnatoribus defendere, quemadmodum nos exemplo scriptisque suis 
Magnus Augustinus et Angelicus Doctor,” caeterique christianae sapientiae Magistri do- 
cuerunt. 

Optima porro juventutis disciplina ad verae fidei et religionis munimen atque ad mo- 
rum integritatem a teneris annis exordium habeat necesse est in ipsa domestice societate; 
quae nostris hisce temporibus misere perturbata, jn suam dignitatem restitui nullo modo 
potest nisi iis legibus, quibus in Ecclesia ab ipsomet divino Auctore est instituta. Qui 
eum matrimonii foedus, in quo suam cum Ecclesia conjunctionem significatam voluit, ad 
Sacramenti dignitatem evexerit, non modo maritalem unionem sanctiorem effecit, sed etiam 
efticacissima tum parentibus tum proli paravit auxilia, quibus, per mutuorum officiorum 
observantiam, temporalem ac aeternam felicitatem facilius assequerentur. At vero postquam 
impiae leges, Sacramenti hujus magni religionem - nil pensi habentes, illud eodem ordine 
eum contractibus mere civilibus habuerunt, id misere consecutum est, ut, violata christiani 
conjugii dignitate, cives legali concubinatu pro nuptiis uterentur, conjuges fidei mutuae 
offcia negligerent, obedientiam et obsequium nati parentibus detrectarent, domesticae. cha- 
ritatis vincula laxarentur, et, quod deterrimi exempli est publieisque moribus infensissimum, 
persaepe malesano amori perniciosae ac funestae discessiones succederent. Haec sane mi- 
sera et luctuosa non possunt. Venerabiles Fratres, vestrum zelum non excitare ac movere 
ad fideles vigilantiae vestrae concreditos sedulo instanterque "monendos, ut dociles aures 
doctrinis adhibeant quae christiani conjugii sanctitatem respiciunt, ac pareant legibus qui- 
bus Ecclesia conjugum natorumque officia moderatur. 


Tum vero illud optatissimum consequetur, quod. singulorum etiam hominum mores et 
vitae ratio reformentur: nam veluti ex corrupto stipite deteriores rami et fructus infelices 
germinant, sic mala labes, quae familias depravat, in singulorum civium noxam et vitium 
tristi contagione redundat. Contra vero, domestica societate. ad christianae vitae formam 
composita, singula membra sensim assuescent religionem pietatemque diligere, a falsis per. 
nieiosisque doctrinis abhorrere, sectari virtutem, majoribus obsequi, atque inexhaustum 
illud privatae dumtaxat utilitatis studium coercere, quod humanam naturam tantopere de- 
primit ac enervat. In quem finem non parum profecto conferet pias illas consoeiationes 
moderari et provehere, quae magno rei catholicae bono nostra maxime hac aetate con- 
stitutae sunt. 

Grandia quidem et humanis majora. viribus. haec sunt, quae. spe et votis. Nostris com- 
plectimur, Venerabiles Fratres; sed cum Deus sanabiles fecerit nationes orbis terrarum, 
cum Ecclesiam ad salutem gentium  condiderit, eique suo se auxilio adfnturum usque ad 
consummationem saeculi promiserit, firmiter | confidimus, adlaborantibus Vobis, humanum 
genus tot malis et calamitatibus admonitum, tandem in Ecclesiae obsequio, in hujus Apo- 
stolicae Cathedrae infallibili magisterio salutem et prosperitatem: quaesiturum, 


Interea, Venerabiles Fratres, antequam finem ‘scribendi: faciamus, necesse est ut. Vobis 
declaremus gratulationem Nostram pro mira illa consensione et concordia, quae animos 
Vestros inter Vos et cum hac Apostolica. Sede in unum conjungit. Quam quidem perfe- 
ctam conjuctionem non modo inexpugnabile propugnaculum esse contra impetus hostium 
arbitramur; sed etiam faustum ac felix omen quod meliora tempora Ecclesiae spondet; ac 
dum eadem maximum solatium affert infirmitati Nostrae, etiam animum opportune erigit, 
ut in arduo, quod suscepimus, munere omnes labores, omnia certamina pro Ecclesia Dei 
alacriter suscepimus, munere omnes labores, omnia certamina pro Ecclesia Dei alacriter 
sustineamus. 

Ab hisce porro spei et gratulationis causis, quas Vobis patefecimus, sejungere non 
possumus eas significationes amoris et obsequii, quas in his Nostri Pontificatus exordiis 
Vos, Venerabiles Fratres, et una eum Vobis exhibuere. humilitati Nostrae ecclesiastici 
viri et fideles quamplurimi, qui litteris missis, largitionibus collatis, peregrinationibus etiam 
peractis; nec non aliis pietatis officiis, ostenderunt devotionem et caritatem illam, qua me- 
ritissimum Praedecessorem Nostrum prosecuti fuere, adeo firmam stabilem integramque 
mauere, ut in persona tam imparis non tepescat heredis, Pro hisce splendidissimis catho- 
licae pietatis testimoniis humiliter confitemur Domino quia bonus et benignus est, ac Vobis, 
Venerabiles Fratres, cunctisque Dilectis Filiis, à quibus ea accepimus, gratissimos animi 
Nostri sensus ex intimo corde publice profitemur, plenam. foventes fiduciam nunquam de- 
futurum Nobis, in his rerum angustiis et temporum difficultatibus, hoc Vestrum ac fide- 
lium studium et dilectionem. Nec vero dubitamus quin egregia hacc filialis pietatis et 
christianae virtutis exempla plurimum sint valitura, ut Deus clementissimus, officiis hisce 
permotus, gregem suum. propitius respiciat. et Ecclesiae pacem ac victoriam, largiatur. 
Quoniam autem hane pacem et victoriam ocius et facilius. Nobis datum iri confidimus, si 
vota precesque constanter ad eam impetrandam- fideles effuderint, Vos magnopere hortamur, 
Venerabiles Fratres, ut. in hanc rem fidelium. studia et fervorem  excitetis, conciliatrice 
apud Deum adhibita Immaculata Caelorum Regina, ac deprecatoribus interpositis Saucto 
Josepho Patrono Ecclesiae caelesti, sanctisque Apostolorum Principibus Petro et Paulo, 
quorum omnium potenti patrocinio humilitatem Nostram, cunctos ecclesiasticae hierarchiae 
ordines ac dominicum gregem universum supplices: commendamus. 

Caeterum hos dies, quibus solemnem memoriam Jesu Christi resurgentis recolimus, 
Vobis, Venerabiles Fratres, et universo dominico gregi faustos salutares ac sancto gau- 
dio plenos esse exoptamus, adprecantes benignissimum Deum, ut Sanguine immaculati Agni, 

quo deletum est chirographum quod adversus nos erat, culpae quas contraximus deleantur, 
et judicium quod pro illis ferimus clementer relaxetur. 

Gratia Domini Nostri Jesu Christi iet charitas: Dei et: communicatio | sancti Spiritus 
sit cum omnibus vobis, Venerabiles Fratres; quibus singulis universis, nec non et Dilectis 
Filiis Clero et fidelibus Ecclesiarum Vestrarum in pignus praecipuae benevolentiae et iu 
auspicium caelestis praesidii Apostolicam benedictionem 'amantissime impertimus. 

Datum Romae apud S. Petrum, die solemni Paschae, XXI. Aprilis; Anno MDOCCLXX VIII. 

Pontificatus Nostri Anno primo. 


LEO PP. XIII. 


N. 1552. 


Testimonium ortus et baptismi Joannis Nepom. Broniewski erga honorarium 3 fl. v. a: 
iterato expostulatur. 


In Currenda Nostra ex anno 1877. N. 5315. sub N. 5012. provocavimus Venera- 
bilem Clerum ad exquirendum testimonium ortus et baptismi Joannis Nepom. Broniewski, 
filii Ignatii Broniewski, qui natus esse fertur circa annum 1798. e Josepha filia Jacobi 
Blaszezykiewiez in Przybyłów, Parochiae Jastrzębia, atque anno 1846 in pago Zgórsko 
inopinate e vivis sublatus. Pater Joannis, Ignatius Broniewski fuit proprietarius bonorum 
Falkowa et dimidii Zabledza. Quum desideratum testimonium iterum expetatur et efflagi- 
tetur: denuo venerabilem Clerum curatum ad id exquirendum provocare cogimur cum eo, 
honorarium 3 fl. v. a. apud Nos depositum esse, eique retribuendum, qui testimonium hoc 


Nobis suppeditaverit. 
E Consistorio Episcopali, 
Tarnoviae die 28. Aprilis 1878. 


Piis ad aram suffragiis commendatur: 


N. 1820. R. D. Anima Josephi Kalezynski, Parochi in Uszew, qui die 7. Maji 
1878, anno aetatis 56, sacerdotii 31, Sacramentis moribundorum provisus, ex hac vita de- 
cessit, Sodalitati dioecesanae precum reciprocarum pro felici morte adscriptus. 


E Consistorio Episcopali, 


JOSEPHUS ALOJSIUS, inu tete c 


Episcopus T ARNOVIENSIS. 


Tarnoviae 1878. Typis A. Rusinowski, Typographi ad honores Episcopalis, Impensis Consistorii. 


